**NÁVRH**

Obecné zastupiteľstvo v Závode na základe ustanovenia § 6 ods.1 zákona SNR č. 369/1990 Zb. o obecnom zriadení v znení neskorších predpisov a zákona č. 442/2002 Z. z. o verejných vodovodoch a verejných kanalizáciách a zákona č. 364/2004 z. z. o vodách vydáva toto

**VŠEOBECNE ZÁVÄZNÉ NARIADENIE OBCE ZÁVOD o zneškodňovaní obsahu žúmp na území obce**

**Závod**

**Článok 1**

**ÚVODNÉ USTANOVENIE**

Obecné zastupiteľstvo v Závode v zmysle § 11, ods. 4 písm. g) zákona č. 369/1990 Zb. o obecnom zriadení v platnom znení, zákona č. 442/20020 Z. z. o verejných vodovodoch a verejných kanalizáciách, zákona č. 364/2004 Z. z. o vodách, zákona SNR č. 372/1990 Zb. o priestupkoch v platnom znení rozhodlo o vydaní tohto Všeobecne záväzného nariadenia (ďalej len „VZN“).

**Článok 2**

**ÚČEL NARIADENIA**

Účelom tohto VZN je utváranie a ochrana zdravých podmienok, zdravého spôsobu života obyvateľov obce a ochrana životného prostredia, prírody a krajiny.

**Článok 3**

**PREDMET NARIADENIA**

Toto VZN sa vydáva s cieľom upraviť podmienky zneškodňovania obsahu žúmp na území obce Závod.

**Článok 4**

**VYMEDZENIE ZÁKLADNÝCH POJMOV**

**Producent odpadových vôd** akumulovaných v žumpe – je každý, koho činnosťou odpadové vody vznikajú.

**Splašková odpadová voda** – je použitá voda z obydlí a prevádzok, predovšetkým z ľudského metabolizmu a činností v domácnostiach: umývanie, pranie, používanie WC, v reštauračných a stravovacích zariadeniach, podnik. prevádzkach a ostatných objektov.

**Žumpa** – je zakrytá podzemná vodotesná nádrž bez odtoku, určená na akumuláciu odpadových vôd z domácností a prevádzok. Žumpa nie je vodnou stavbou.

**Obsah žumpy** – je podľa Zoznamu II prílohy č. 1 vodného zákona škodlivou látkou a platia pre ňu ustanovenia § 39 zákona č. 364/2004 Z. z. o vodách a zákona SNR č. 372/1990 Zb. o priestupkoch v znení neskorších predpisov.

**Vlastník žumpy** – je osoba, ktorá zriadila žumpu spôsobom určeným právnymi predpismi.

**Užívateľ žumpy** – je jej vlastník pokiaľ sa hodnovernými dokladmi nepreukáže opak (napr. nájomná zmluva).

**Článok 5**

**ZNEŠKODŇOVANIE ODPADOVÝCH VOD**

1. Vlastník, prípadne užívateľ žumpy, v ktoré sa akumulujú odpadové vody, je povinný pri ich likvidácii dodržiavať všetky platné právne predpisy.

2. Pri nakladaní s obsahom žumpy je každý povinný chrániť zdravie obyvateľstva a životné prostredie.

**Článok 6**

**POVINNOSTI SPOJENÉ S UŽÍVANÍM ŽUMPY**

1. Užívateľ žumpy je povinný vybudovať a prevádzkovať žumpu tak, aby nedochádzalo k úniku obsahu žumpy do okolia a k ohrozovaniu alebo poškodzovaniu zdravia obyvateľov a životného prostredia.

2. Užívateľ žumpy musí zabezpečiť vývoz zneškodnenie obsahu žumpy v intervaloch primeraných kapacite žumpy na vlastné náklady prostredníctvom oprávnených právnických osôb alebo fyzických osôb – podnikateľov a v súlade s platnými právnymi predpismi.

3. Prepravca obsahu žumpy je povinný ho odovzdať k zneškodneniu len na miesto na to určené – na čistiareň odpadových vôd alebo vybudovanej šachty pri dodržaní všetkých technických a prevádzkových podmienok.

4. Ak sa pri kontrole zistí, že znečisťovanie vôd – napr. studní, potokov a riek, prípadne pôdy v okolí žumpy je v príčinnej súvislosti s technickým stavom žumpy, v takomto prípade je užívateľ žumpy povinný nechať vypracovať nový posudok o vodotesnosti žumpy.

5. Zakazuje sa vypúšťanie obsahu žúmp do záhrad, priekop, verejné priestranstvá a na všetky poľnohospodárske a lesné pozemky, aj keby boli vo vlastníctve užívateľa žumpy. Zakazuje sa vypúšťanie obsahu žúmp do povrchových a podzemných vôd a do verejnej kanalizácie mimo miest na to určených.

**Článok 7**

**SANKCIE**

1. Porušenie ustanovení tohto VZN fyzickou osobou je priestupkom podľa zákona č. 372/1990 Zb. o priestupkoch v platnom znení.

2. Za porušenie tohto VZN možno v zmysle zákona č. 372/1990 zb. o priestupkoch v platnom znení uložiť v blokovom konaní pokutu do výšky 33,- EUR. Právnickej osobe alebo fyzickej osobe oprávnenej na podnikanie, ktorá poruší toto VZN môže byť v súlade § 13 ods. 9 písm. a) zákona č. 369/1990 Zb. o obecnom zriadení v platnom znení uložená pokuta do výšky 6.638,- EUR.

**Článok 8**

**ZÁVEREČNÉ USTANOVENIA**

Toto VZN bolo schválené OZ Závod dňa ..................uznesením č. /2017.

Toto VZN nadobúda účinnosť 15. dňom od schválenia a vyvesenia na úradnej tabuli.

Ing. Peter Vrablec

starosta obce